Utanríkisráðherra lýsir yfir stuðningi við sáttmála um að binda enda á hungur í heiminum Össur Skarphéðinsson utanríkisráðherra lýsti í dag yfir stuðningi íslenska ríkisins við megin markmið sáttmála félagasamtaka um heim allan um það hvernig beri að binda enda á hungur í heiminum ( e. Charter to end extreme Hunger ) . Össur Skarphéðinsson utanríkisráðherra lýsti í dag yfir stuðningi íslenska ríkisins við megin markmið sáttmála félagasamtaka um heim allan um það hvernig beri að binda enda á hungur í heiminum ( e. Charter to end extreme Hunger ) . Í máli ráðherra í dag kom fram að þróunarsamvinnuáætlun íslenskra stjórnvalda gerir ráð fyrir fjórum megin stoðum og ein þeirra er neyðaraðstoð . Þá hefur utanríkisráðherra brugðist við hungurvandamálinu í heiminum með öflugum stuðningi við alþjóðastofnanir og hjálparsamtök en á árinu 2012 verður 175 milljónum króna varið til starfsemi þeirra . Yfirlýsingin í dag tengist útkomu nýrrar skýrslu Barnaheilla – Save the Children , A Life Free from Hunger – Tackling malnutrition . Þar kemur m.a. fram á hverri klukkustund dagsins deyja 300 börn af völdum vannæringar og um 170 milljónir barna búa við vannæringu dag hvern . Össur Skarphéðinsson fagnaði því sáttmála félagasamtaka um það hvernig beri að binda enda á hungur í heiminum . „ Ég fagna þessu framtaki og styð einlæglega það mikilvæga mannúðarstarf sem unnið er af Barnaheill – Save the Children og öðrum félagasamtökum sem að sáttmálanum standa , “ sagði Össur . „ Ég hef leitast við að styðja baráttuna við hungur í heiminum á alþjóðavettvangi , m.a. á vettvangi Sameinuðu þjóðanna , þar sem sótt er fram að fyrsta þúsaldarmarkmiði S.þ. um útrýmingu hungurs , auk þess sem ég stóð að yfirlýsingu leiðtogafundar FAO árið 2009 um að útrýma hungri með öllu fyrir árið 2025 . “